Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 368

(4) Ez a cikk a Felek közötti konzultációkat követően megfelelően módosítható, annak érdekében, hogy e megállapodásba foglalják a GATS VI. cikkének (4) bekezdése szerinti tárgyalások eredményeit vagy bármilyen hasonló, más olyan többoldalú, mindkét Fél részvételével lezajlott fórumon folyatott tárgyalások eredményeit, azok hatályba lépését követően. EU/KR/hu 111 7.24. CIKK Irányítás Mindegyik Fél lehetőség szerint biztosítja a területén a pénzügyi szolgáltatási ágazat szabályozására és felügyeletére, valamint az adókijátszás és -kikerülés elleni küzdelemre vonatkozóan nemzetközi szinten elfogadott standardok végrehajtását és alkalmazását. Ilyen, nemzetközi szinten elfogadott standardok például többek között a Bázeli Bankfelügyeleti Bizottságnak a hatékony bankfelügyeletre vonatkozó alapelve, a Nemzetközi Biztosítási Felügyelőhatóságok Szövetsége által 2003. október 3-án Szingapúrban jóváhagyott biztosítási és módszertani alapelvek, az Értékpapír-felügyeletek Nemzetközi Szervezetének értékpapír-felügyeleti célkitűzései és alapelvei, a Gazdasági Együttműködési és Fejlesztési Szervezet (a továbbiakban: OECD) által kötött megállapodás az adóügyekre vonatkozó információcseréről, a G20 csoport nyilatkozata az átláthatóságról és az adózási célú információcseréről, valamint a Pénzügyi Akció Munkacsoportnak a pénzmosásra vonatkozó negyven ajánlása és a terrorista szervezetek finanszírozására vonatkozó kilenc speciális ajánlása. EU/KR/hu 112 B. ALSZAKASZ SZÁMÍTÓGÉPES SZOLGÁLTATÁSOK 7.25. CIKK Számítógépes szolgáltatások

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes